**М О Т И В И**

**КЪМ ПРОЕКТА ЗА ИЗМЕНЕНИЕ НА**

**ПРАВИЛНИКА ЗА ОРГАНИЗАЦИЯТА И ДЕЙНОСТТА НА**

**ОБЩИНСКИЯ СЪВЕТ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ**

**1. Причини и мотиви** налагащи приемането на изменението на правилника:

Действащият Правилник за организацията и дейността на общинския съвет, неговите комисии и взаимодействието му с общинската администрация е подзаконов нормативен акт и е приет с Решение № 3 от 20.11.2015г.

* 1. По реда на гражданския надзор Окръжна прокуратура отчита, че има незаконосъобразност в текста на чл.85, ал.3 от Правилника, който е в противоречие с чл.45, ал. 7 и 8 от ЗМСМА. Инициирано е съдебно производство, като за това е образувано Административно дело № 90/2018г., по описа на АС-Силистра. С разпоредбата на **чл.83, ал.3** от Правилника се регламентира, че оспореното решение на общинския съвет от кмета на общината, в предвидените по чл.45, ал.2 от ЗМСМА случай се включва в дневния ред на ОС на първото заседание , следващо заседанието, на което е прието. Редакцията на закона, която урежда този тип отношения гласи, че върнатият за ново обсъждане акт не влиза в сила и се разглежда от ОС, в 14-дневен срок от получаването му /Арг.чл.45, ал.7 от ЗМСМА/. С действащия към момента текст на чл.83, ал.3 от Правилника се пренебрегва въведената процедура от нормативния акт от по-висока степен.
	2. Законът за противодействие на корупцията и отнемане на незаконно придобитото имущество /ЗПКОНПИ/ е обнародван в Държавен вестник брой 7 от 19.01.2018 г. Със ЗПКОНПИ е отменен Законът за предотвратяване и установяване на конфликт на интереси /ЗПУКИ/, като са преуредени обществените отношения, свързани с установяването на конфликт на интереси. Това налага в Правилника за организацията и дейността на Общински съвет – Дулово, неговите комисии и взаимодействието му с общинската администрация /Правилника/ да бъдат направени промени, които да го приведат в съответствие с новата правна уредба, която въвежда ЗПКОНПИ.

 След извършен анализ на ситуацията, се установи, че са необходими промени в текста на действащия към момента Правилник.

2. **Цели** които се поставят:

Целите, които се поставят с приемането на настоящите изменения в Правилника е да бъде създадена нормативната уредба, която да осигури синхронизиране на текстовете в Правилника за упражняване на права, признати с чл.45, ал.8 от ЗМСМА, както и прилагането на ЗПКОНПИ.

3. Финансови и други средства, необходими за прилагането на новата уредба.

За предлаганите промени в Правилника за организацията и дейността на общинския съвет, неговите комисии и взаимодействието му с общинската администрация не са необходими финансови или други средства.

4. **Очаквани резултати** от прилагането, включително финансови, ако има такива.

С настоящото предложение в Правилника за организацията и дейността на общинския съвет, неговите комисии и взаимодействието му с общинската администрация за Мандат 2015-2019 година ще регулира законосъобразната и целесъобразна дейност на съвета в съответствие със законите, като ще се създаде възможност задължените по закон лица да подадат съответните декларации пред постоянната комисия на общинския съвет.

5. Анализ за съответствие с правото на Европейския съюз.

Предлаганият проект за изменение Правилника за организацията и дейността на общинския съвет, неговите комисии и взаимодействието му с общинската администрация е подзаконов нормативен акт за прилагане на правила относно организацията на Съвета и вътрешния ред на неговата дейност и съответствието й с правото на Европейския съюз. Това е в съответствие с цитираните по-горе мотиви, изцяло обвързани с норми от правото на Европейския съюз.

На основание чл. 26, ал. 2 от Закона за нормативните актове и чл. 77 от Административно процесуалния кодекс, заинтересованите лица могат в 14-дневен срок от публикуване на настоящия проект на интернет страницата на Общински съвет-Дулово, да направят писмени предложения и да изразят становища по проекта, които могат да бъдат депозирани в ст.22, ет.2 в сградата на Община Дулово или изпратени на електронен адрес: obs\_dulovo@abv.bg

15.05.2018г. Председател на

Общински съвет-Дулово: /инж.Сезгин Галиб/